Legal Document

Category: 1852

Text:
83. ΝΟΜΟΘΕΤ. ΔΙΑΤΑΓΜΑ υπ’ αριθ. 390 της 11/17 Απρ. 1974 (ΦΕΚ Α΄102) Περί συμπληρώσεως και τροποποιήσεως διατάξεων του Υπαλληλικού Κώδικος συνεπεία της καταργήσεως του Α.Σ.Δ.Υ. Άρθρ.1. – 1.Όπου της κειμένης νομοθεσίας προεβλέπετο αρμοδιότης του καταργηθέντος  δια του Ν.Δ.285/1974 (κατωτ. σελ.342,201) Ανωτάτου Συμβουλίου Δημοσίων Υπηρεσιών (Α.Σ.Δ.Υ.), ή του Προέδρου τούτου, αναφερομένη εις την διαδικασίαν προσλήψεως του προσωπικού των δημοσίων υπηρεσιών και νομικών προσώπων δημοσίου δικαίου (Ν.Π.Δ.Δ.), δια διαγωνισμού ή άνευ διαγωνισμού και την μετάταξιν εν γένει, εφεξής αύτη ασκείται, εφ’ όσον ειδικώς δεν προβλέπεται άλλως υπό του παρόντος Ν.Δ/τος, υπό του αρμοδίου κατά περίπτωσιν Υπουργού, όστις συγκροτεί προς τούτο τας κατά περίπτωσιν επιτροπάς ή συμβούλια ή απευθύνεται εις το υπηρεσιακόν συμβούλιον του Υπουργείου του καθισταμένου αρμοδίου και προς άρσιν διαφωνιών υπηρεσιακών συμβουλίων νομικών προσώπων δημοσίου δικαίου (Ν.Π.Δ.Δ.). 2.Την προβλεπομένην υπό του άρθρ.24 του Υπαλληλικού Κώδικος ειδικήν απόφασιν του Ανωτάτου Συμβουλίου Δημοσίων Υπηρεσιών (Α.Σ.Δ.Υ.),  δια  τον  άνευ   διαγωνισμού διορισμόν, εκδίδει ο Πρωθυπουργός, μετά ειδικώς ητιολογημένην έκθεσιν του αρμοδίου κατά περίπτωσιν Υπουργού. 3.Όπου της κειμένης νομοθεσίας προεβλέπετο το Ανώτατον Συμβούλιον Δημοσίων Υπηρεσιών (Α.Σ.Δ.Υ.) ως υπηρεσιακόν συμβούλιον προς κρίσιν υπαλλήλων επί 1ω βαθμώ ή προαγωγήν εις τον βαθμόν τούτον, αρμόδιον συμβούλιον καθίσταται το υπό του άρθρ.9 του Υπαλληλικού Κώδικος προβλεπόμενον. Το αυτό συμβούλιον ασκεί έργα πειθαρχικού συμβουλίου επί των υπαγομένων εις τον Υπαλληλικόν Κώδικα επί 1ω βαθμώ υπαλλήλων του Δημοσίου και των Νομικών Προσώπων Δημοσίου Δικαίου (Ν.Π.Δ.Δ.). Άρθρ.2. – 1.Αι προβλεπόμεναι υπό του άρθρ.19 του Β.Δ.285/1972 (ανωτ. αριθ.72) αρμοδιότητες του Ανωτάτου Συμβουλίου Δημοσίων Υπηρεσιών (Α.Σ.Δ.Υ.), ασκούνται υπό της Ολομελείας του Νομικού Συμβουλίου του Κράτους. 2.Η υπό της παρ.2 του άρθρ.15 του Β.Δ.285/1972 προβλεπομένη αρμοδιότης του Προέδρου του Ανωτάτου Συμβουλίου Δημοσίων Υπηρεσιών (Α.Σ.Δ.Υ.) προς άρσιν συγκρούσεως αρμοδιότητος μεταξύ πλειόνων πειθαρχικών συμβουλίων, ασκείται υπό του Προέδρου του Νομικού Συμβουλίου του Κράτους. Άρθρ.3. – (Όπου της κειμένης νομοθεσίας προβλέπεται ένδικον μέσον κατά πειθαρχικών αποφάσεων, ασκούμενον ενώπιον του Ανωτάτου Συμβουλίου Δημοσίων Υπηρεσιών (Α.Σ.Δ.Υ.), τούτο καταργείται). Το άρθρ.3 κατηργήθη δια του άρθρ.36 Νόμ.22/1975 (κατωτ. αριθ.86). Άρθρ.4. – Τα της λειτουργίας των εξεταστικών επιτροπών, της διεξαγωγής των διαγωνισμών, της επιλογής της εξεταστέας ύλης, της επιτυχίας εις αυτούς και πάσα ετέρα αναγκαία λεπτομέρεια ορίζονται, δια Π.Δ/των, εκδιδομένων επί τη προτάσει του Πρωθυπουργού. Μέχρις εκδόσεως των Δ/των τούτων, εφαρμόζονται οι υφιστάμενοι κατά τον χρόνον καταργήσεως του Α.Σ.Δ.Υ. κανονισμοί, εις περίπτωσιν δε ελλείψεως τοιούτων κανονισμών ή ατελείας τούτων, τα εν τω προηγουμένω εδαφίω θέματα ρυθμίζονται δια της περί διαγωνισμού προκηρύξεως. Άρθρ.5. – 1.Δια Π.Δ/των, εκδιδομένων επί τη προτάσει του Πρωθυπουργού, δύναται να ρυθμίζεται παν έτερον θέμα, το οποίον ήθελεν ανακύψει εκ της καταργήσεως του Ανωτάτου Συμβουλίου Δημοσίων Υπηρεσιών (Α.Σ.Δ.Υ.). (Αντί της σελ.316,703(γ) Σελ.316,703(δ) Υπαλληλικός Κώδικας 2.Ε.β.81-83 2.Δι’ ομοίων Π.Δ/των, δύναται να κωδικοποιηθούν αι πάγιαι διατάξεις του παρόντος μετά των μη καταργουμένων διατάξεων του Υπαλληλικού Κώδικος, του Β.Δ.285/1972 και του Β.Δ/τος της 23 Δεκ. 1955,     επιτρεπομένης    της       μεταβολής της σειράς των άρθρων, παραγράφων και εδαφίων, της απαλείψεως των κατηργημένων ή καταργουμένων δια του παρόντος διατάξεων, ως και της ενεργείας διορθώσεων και προσαρμογών εις την διατύπωσιν των κωδικοποιηθησομένων διατάξεων, άνευ αλλοιώσεως της εννοίας αυτών. Άρθρ.6. – 1.Διαγωνισμός, επιλογή άνευ διαγωνισμού και δοκιμασία προς μετάταξιν υπαλλήλων, μη ολοκληρωθέντες λόγω καταργήσεως του Ανωτάτου Συμβουλίου Δημοσίων Υπηρεσιών (Α.Σ.Δ.Υ.), συνεχίζονται υπό των οικείων επιτροπών, επιφυλασσομένης της εφαρμογής του άρθρ.5 του Ν.Δ.285/1974. 2.Πειθαρχικαί υποθέσεις, εφ’ ων δεν εξεδόθησαν οριστικαί αποφάσεις του Ανωτάτου Συμβουλίου Δημοσίων Υπηρεσιών (Α.Σ.Δ.Υ.), λόγω καταργήσεως αυτού, εφ’ όσον κατά τας κειμένας διατάξεις υπόκεινται εις αίτησιν ακυρώσεως ενώπιον του Συμβουλίου Επικρατείας, εκδικάζονται υπ’ αυτού, εάν ασκηθή αίτησις ακυρώσεως εντός προθεσμίας τριών μηνών από της δημοσιεύσεως του παρόντος. 3.Αι ενώπιον του Ανωτάτου Συμβουλίου Δημοσίων Υπηρεσιών (Α.Σ.Δ.Υ.) εις πρώτον βαθμόν εκκρεμείς πειθαρχικαί αγωγαί εκδικάζονται υπό του αρμοδίου κατά το άρθρ.1 παρ.3 του παρόντος πειθαρχικού συμβουλίου. Άρθρ.7. – Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.